পৌণ্ড্রক
পৌণ্ড্রক বাসুদেব ভাগবত পুরাণে বর্ণিত একজন রাজা। ভাগবত মতে, তিনি পুন্ড্র রাজ্যের রাজা ছিলেন। কিছু সূত্র জানায় যে, তিনি মগধের রাজা জরাসন্ধ এবং গান্ধার রাজ্যের রাজা শকুনি উভয়েরই মিত্র ছিলেন। তিনি কৃষ্ণের প্রধান শত্রু ছিলেন। তিনি নিজেকে বাসুদেব বা ঈশ্বর বলে বিশ্বাস করে কৃষ্ণকে অনুকরণ করেছিলেন। পরে তিনি যুদ্ধে কৃষ্ণের হাতে নিহত হন। কিছু শাস্ত্র অনুসারে, পৌন্ড্রক ছিলেন কৃষ্ণের অবিকল প্রতিরূপ। কিছু শাস্ত্র অনুসারে, তাঁকে দানব রাজ বেণের অবতার বলে মনে করা হয়।